**Vámosszabadi Község Önkormányzat**

**Képviselő-testületének**

**13/2020. (VII.21.)**

**önkormányzati rendelete**

**Vámosszabadi Községi Önkormányzat Képviselő-testületének a közösségi együttélés alapvető szabályairól és ezek elmulasztásának jogkövetkezményeiről szóló 19/2019. (XII.13.) önkormányzati rendelet módosításáról**

Vámosszabadi Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 143.§ (4) bekezdés d) pontjában kapott felhatalmazás alapján, és a 8.§ (1) bekezdés b) pontjában és (2) bekezdésében, valamint az Alaptörvény 32. cikk (1) bekezdés a) pontjában meghatározott feladatkörében eljárva következőket rendeli el:

1.§ A közösségi együttélés alapvető szabályairól és ezek elmulasztásának jogkövetkezményeiről szóló 19/2019. (XII.13.) önkormányzati rendelet (továbbiakban R.) 6. §-a az alábbiak szerint módosul:

„Közösségi együttélés alapvető szabályait sértő magatartást követ el, aki az avar és kerti hulladékok nyílttéri égetéséről szóló hatályos önkormányzati rendeletben foglaltakat megsérti.”

2.§ A R. 8.§ (2) bekezdése az alábbiak szerint módosul:

„ (2) Postaláda vagy a funkciónak megfelelő egyéb eszköz kihelyezése kötelező úgy, hogy közterületről akadály nélkül megközelíthető legyen. Társasházak, ikerházak esetén biztosítani kell, hogy az egyes lakásokhoz tartozó postaláda hozzáférhető legyen, továbbá társasházak esetében ki kell függeszteni a társasház képviseletére jogosult közös képviselő, vagy intézőbizottság elnökének a nevét, elérhetőségét.”

Záró rendelkezések

3. § E rendelet a kihirdetést követő napon lép hatályba és a hatályba lépését követő napon hatályát veszti.

Ambrus Gellért Domjánné dr. Fehérvári Diána

polgármester jegyző

Záradék:

Kihirdetve: Vámosszabadi, 2020.07.21.

Domjánné dr. Fehérvári Diána

jegyző